भदोही। कोतवाली क्षेत्र के छेड़ीबीर मोहल्ले में गुरुवार को दोपहर में अज्ञात हमलावरों ने विक्रम उर्फ राजेश सिंह नामक 30 वर्षीय व्यक्ति की नृशंस हत्या कर दी। मृतक पर भदोही कोतवाली में हत्या, गैंगस्टर समेत आधा दर्जन मुकदमे पंजीकृत हैं। गुंडा एक्ट की कार्रवाई तो गत 25 जून को की गई। सूचना पर घटनास्थल पर पहुंची पुलिस ने शव की शिनाख्त कर पोस्टमार्टम के लिए भेज दिया। मृतक मूल रूप से मध्यप्रदेश के विदिशा जिले का निवासी बताया गया है लेकिन वह 10 वर्ष की उम्र से ही अकेले भदोही में रह रहा था।